ΚΟΥΒΕΡΤΕΣ ΘΕΡΜΑΝΣΗΣ ΑΣΘΕΝΩΝ ΜΕ ΥΦΑΣΜΑΤΙΝΗ ΥΦΗ, NON WOVEN ΚΑΙ ΣΤΙΣ ΔΥΟ ΠΛΕΥΡΕΣ ΤΟΥΣ.

Κουβέρτα θέρμανσης ενηλίκων ολόσωμη, διάστασης 227x133εκ ± 2 εκ, με πρόσθετο μη διογκούμενο, μη θερμαινόμενο πεδίο κάλυψης κάτω άκρων για πρόληψη & αποφυγή θερμικού τραυματισμού.

Με ανατομική λαιμόκοψη & ενσωματωμένα αναδιπλούμενα πτερύγια για βέλτιστη στερέωση της κουβέρτας

Οι κουβέρτες να είναι δύο στρωμάτων με υφασμάτινη υφή, non woven και στις δύο πλευρές.

Το κάτω στρώμα που εφάπτεται του ασθενούς να είναι εξ ολοκλήρου υφασμάτινης υφής, εξαιρετικής ανθεκτικότητας, από μη υφασμένο πολυπροπυλένιο και πολυαιθυλένιο (non woven), ελαφρύ, υποαλλεργικό, απαλό κι ανθεκτικό.

Οι κουβέρτες να έχουν ειδική κυψελωτή διάταξη, να διαθέτουν μικροπόρους παροχής θερμότητας σε όλη την επιφάνειά τους και όχι τρύπες, ώστε να παρέχουν άμεση, ισομερή & ομοιόμορφη μετάδοση της θερμότητας σε όλη την επιφάνεια του ασθενή.

Να παραμένουν στη θέση τους χωρίς να "αιωρούνται", να είναι ελεύθερες latex και ελεύθερες DEHP, ελεύθερες PVC, υψηλής αντίστασης σε ανάφλεξη (να καλύπτουν το πρότυπο ασφάλειας 16 CFR 1610), ανθεκτικές σε σχισίματα και τρυπήματα και να μην απορροφούν υγρά (πλήρως υδροαπωθητικές και αδιάβροχες).

Κατά τη χρήση τους να μην αποβάλλουν ίνες σκόνης ή χνούδι σύμφωνα με ISO 9073-10.

Να είναι μη αγώγιμες & αντιστατικές, ακτινοδιαπερατές και συμβατές με απεικονιστικά συστήματα, να μην περιέχουν φαρμακευτικές ουσίες, ζωικούς ιστούς ή παράγωγα αίματος, απόλυτα βιοσυμβατές, μη αλλεργικές & μη κυτταροτοξικές, ελεύθερες PVC.

Οι υποδοχές σύνδεσης με το σωλήνα θέρμανσης να διαθέτουν διπλούς κρίκους ασφαλείας & να εξασφαλίζουν εύκολη και ασφαλή σύνδεση.

Να συνοδεύονται με αντίστοιχες συσκευές διαχείρισης θερμοκρασίας με τροχήλατη βάση 5 ακτίνων & φρένο .Οι συσκευές να είναι εξαιρετικά εύχρηστες, αθόρυβες στη λειτουργία, μικρών διαστάσεων 16cm x 35cm x 40cm περίπου και βάρος έως 5,3 κιλά. Να διαθέτουν τέσσερις επιλογές παροχής θερμοκρασίας: θερμοκρασία περιβάλλοντος, 32οC(± 2oC), 38οC(± 2oC), 43oC (± 2oC).

Με μικροεπεξεργαστή & ενσωματωμένους αισθητήρες θερμοκρασίας που εξασφαλίζουν την ακριβή επίτευξη της επιλεγείσας θερμοκρασίας.

Με την ενεργοποίησή τους να επιτυγχάνουν την επιλεγείσα θερμοκρασία εντός μόνο 60 sec. και τη διατηρούν σταθερή για όσο απαιτηθεί. Επίσης, για λόγους ασφαλείας, όταν τίθενται σε λειτουργία να παρέχουν αυτόματα την μεσαία κλίμακα θερμοκρασίας 38 ± 2°C.

Να διαθέτουν σωλήνα θέρμανσης 1,8 μέτρα, ο οποίος να διαθέτει ειδικό εξάρτημα για την ασφαλή στήριξη του σωλήνα και της κουβέρτας και το ακροφύσιό του να διαθέτει περιμετρικό δακτύλιο ασφαλείας ο οποίος να εξασφαλίζει την σύνδεση της κουβέρτας ακόμη και σε ακραίες καταστάσεις διεγερτικών ασθενών.

Να διαθέτουν οπτικοακουστικό συναγερμό ελέγχου ακραίων θερμοκρασιών διπλής λειτουργίας, οπτικό με φλας κόκκινου χρώματος και ηχητικό συναγερμό.

Να είναι εξαιρετικά αθόρυβες με επίπεδο θορύβου έως 48 db.

Να διαθέτουν εσωτερικό φίλτρο αέρα ταξινόμησης HEPA, της υψηλότερης κατηγορίας H13, υψηλής αντιμικροβιακής προστασίας, 0,3μm 99,99% - 0,2 μm 99,86% με αντικατάσταση μετά από 2000 ώρες χρήσης.

Η συσκευή να διαθέτει ηλεκτρονικό σύστημα μέτρησης των ωρών λειτουργίας της συσκευής , ένδειξη led αντικατάστασης φίλτρου καθώς και ένα σύντομο ηχητικό σήμα.

Να διαθέτουν πιστοποιήσεις: IEC 60601-1 Class I, Body Floating(BF)-IEC 60529 IP21-93/42/EEC & 2007/47/EC-Class Iib, IEC 60601-1:2005 3rd edition.

Να παρέχεται εγγύηση καλής λειτουργίας 2 ετών.